Fid-9 ta' Ottubru 2017, il-Kunsill qabel dwar il- qabdiet totali permissibbli (TACs) u l-kwoti nazzjonali tas-sena d-dieħla għall-għaxar stokkijiet ta' ħut l-iktar importanti kummerċjalment fil-Baħar Baltiku F'konformità mal-proposta tal-Kummissjoni bbażata fuq il-parir xjentifiku tal-ICES, il-ftehim jinkludi riportament għall-merluzz tal-Punent u żieda fil-qabdiet tal-aringa ċentrali (+20%) laċċa l-kaħla (+1%) . Għall-istokkijiet l-oħra, il-ministri ddeċidew dwar tnaqqis għall- aringa ta' Riga (-7%), is-salamun fil-Golf tal-Finlandja (-5%), is-salamun fil-baċir ewlieni (-5%), il-bakkaljaw tal-Lvant (-8%) l-aringa tal-Punent (-39%) barbun tat-tbajja' (-10%) "L-istabbiliment tal-opportunitajiet tas-sajd hu eżerċizzju pjuttost impossibbli. Dan għamilnih b'rispett sħiħ għall-objettivi tal-politika komuni tas-sajd, id-dispożizzjonijiet tal-pjan Baltiku u l-pariri xjentifiċi. Fil-ftehim finali s-sostenibbiltà ekonomika u ambjentali jmorru id f'id." Siim Kiisler, il-ministru għall-ambjent tar-Repubblika tal-Estonja u l-president tal-Kunsill. Il-kwantitajiet miftiehma jqisu l-impenn lejn l-objettivi tal- Politika Komuni tas-Sajd (PKS), inkluż il-kisba tar- (MSY), il-prinċipji tal- pjan ta' ġestjoni pluriennali għall-Baħar Baltiku , u l- pariri xjentifiċi , b'mod partikolari l-pariri mogħtija mill-Kunsill Internazzjonali għall-Esplorazzjoni tal-Baħar (ICES). Minbarra l-istabbiliment ta' TACs u kwoti nazzjonali fuq xi speċijiet, il-Kunsill ikkonferma l-estensjoni għall-2018 ta' dawk il- miżuri ta' ġestjoni diġà fis-seħħ biex jitjieb l-istatus tal-istokk tal- bakkaljaw Baltiku (limiti tal-qabdiet fis-sajd rikreattiv u staġuni magħluqa, b'derogi għaż-żoni tas-sajd kostali żgħar). Il-ministri ddeċidew ukoll li jipposponu d-diskussjonijiet dwar miżuri fir-rigward tas-sajd tas-sallura tal-baħar għal aktar 'il quddiem biex jiddiskutu strateġija pan-Ewropea biex jiġu żgurati l-protezzjoni u l-użu sostenibbli tal-istokk. Qabdiet totali permissibbli (TACs) tal-UE fil-Baħar Baltiku għall-2018 Din ir-riżorsa bħalissa hi disponibbli biss bil-lingwa jew il-lingwi li ġejjin: Il-passi li jmiss Dan il-punt ser jiġi inkluż, wara l-finalizzazzjoni mill-ġuristi-lingwisti, fil-parti "A" tal-aġenda għall-adozzjoni ta' laqgħa tal-Kunsill li jmiss. Kuntest Id-diskussjonijiet tal-lum kienu bbażati fuq proposta tal-Kummissjoni li għandha l-Artikolu 43(3) tat-Trattat dwar il-Funzjonament tal-Unjoni Ewropea (TFUE) bħala l-bażi legali. Skont dan l-artikolu, huwa l-kompitu tal-Kunsill li jadotta miżuri dwar l-istabbiliment u l-allokazzjoni tal-opportunitajiet tas-sajd fil-qafas tal-politika komuni tas-sajd. Għaldaqstant, il-parteċipazzjoni tal-Parlament Ewropew u l-opinjoni tal-Kumitat Ekonomiku u Soċjali Ewropew mhumiex meħtieġa għall-adozzjoni ta' dan ir-regolament. Infografika - L-iffissar ta' kwoti u limiti tal-qbid Ara l-infografika sħiħa Proposta tal-Kummissjoni Pjan ta' ġestjoni pluriennali tas-sajd għall-Baħar Baltiku Ara l-paġna tal-laqgħa